بلژیک-ین پایتاختی بروکسل-ده کئچن ایل تؤره‌دیلن ترور هوجومون‌دان سونرا شهرین جاده و کوچه‌لرینده دؤریه (گشت) خیدمتینده اولان عسگرلرین خیدمت مدتی‌نین اوزادیلاجاغی باره‌ده قرار قبول اولوندو.
بلژیک-ین قورو قوشون‌لاری قوموتانی ژنرال مارک تس عسگرلرین تهلوکه‌سیزلیک مقصدیله کوچه‌لردکی گشت خیدمتینی نظرده توتان "آنا وطن عملیاتی"نین مدتی‌نین 2020-جی ایلدک اوزادیلاجاغینی بیلدیردی.
تس عسگرلرین کوچه‌لرده اوزلشه‌بیله‌جگی حال‌لارا گؤره تحصیل و مانور پروگرام‌لاری‌نین یئنی‌دن نظردن کئچیریلدیگینی، قارشیلاشدیق‌لاری ان بؤیوک پروبلئمین فاصیله‌سیز اولا‌راق 6 آی مدتینده خیدمتده اولان عسگرلرین روحی وضعیت‌لری اولدوغونو و بو مدتین آزالدیلماسی ایستیقامتینده ایشلر آپاریلدیغینی قئید ائتدی.
بروکسل-ده کی ترور هوجوملاریندان‌ سونرا گؤرولن تدبیرلر چرچیوه‌سینده عسگرلرین شهرین مهم نقطه‌لرینده نؤبه توتماسی و گشت خیدمت‌لری باشلامیشیدی.
ایل عرضینده گشت خیدمتی عضو‌لری طرفین‌دن ترورا حاضیرلاشان بعضی شخص‌لر ضررسیزلشدیریلمیشدی.
بروکسل-ده مترو ایستگاهی و هاوا لیمانیندا 22 مارت 2016-جی ایلده تشکیل اولونان هوجوم‌لاردا 32 نفر اؤلموش، 270 نفر یارالانمیشدی.
هوجوما گؤره مسئولیتی ترور تشکیلاتی داعش اوزرینه گؤتورموشدو
